**หน่วยการเรียนรู้ที่ ๒ เรื่องวงกลมแห่งความมั่นใจ**

**กลุ่มสาระการเรียนรู้ภาษาไทย รหัส ท๑๑๑๐๑**

**ชั้นประถมศึกษาปีที่ ๑ เวลา ๕ ชั่วโมง**

**๑.มาตรฐานการเรียนรู้/ตัวชี้วัด**

สาระ

สาระที่ ๑การอ่าน

สาระที่ ๓ การฟัง การดู และการพูด

สาระที่ ๔ หลักการใช้ภาษา

มาตรฐาน

มาตรฐาน ท ๑.๑ ใช้กระบวนการอ่านสร้างความรู้และความคิดในการตัดสินใจ แก้ปัญหา

ในการดำเนินชีวิต และมีนิสัยรักการอ่าน

มาตรฐาน ท ๓.๑ สามารถเลือกฟังและดูอย่างมีวิจารณญาณ และพูดแสดงความรู้ ความคิด และ

ความรู้สึกในโอกาสต่าง ๆ อย่างมีวิจารณญาณและสร้างสรรค์

มาตรฐาน ท ๔.๑ เข้าใจธรรมชาติของภาษาและหลักภาษาไทย การเปลี่ยนแปลงของภาษาและพลัง

ของภาษา ภูมิปัญญาทางภาษา และรักษาภาษาไทยไว้เป็นสมบัติของชาติ

ตัวชี้วัด

ท ๑.๑ ป.๑/๑ อ่านออกเสียงคำ คำคล้องจอง และข้อความสั้น ๆ

ท ๓.๑ ป.๑/๑ ฟังคำแนะนำคำสั่งง่าย ๆ และปฏิบัติตาม

ท ๓.๑ ป.๑/๒ ตอบคำถามและเล่าเรื่องที่ฟังและดูทั้งที่เป็นความรู้และความบันเทิง

ท ๔.๑ ป.๑/๑บอกและเขียนพยัญชนะ สระวรรณยุกต์ และเลขไทย

**๒.สาระสำคัญ/ความคิดรวบยอด**

กิจกรรมวงกลมแห่งความไว้วางใจอย่างต่อเนื่องช่วยสร้างบรรยากาศให้นักเรียนรู้สึกอบอุ่นและปลอดภัยในห้องเรียน และส่งเสริมให้ผู้เรียนกล้าพูด กล้าแสดงออก

**๓.สาระการเรียนรู้**

๓.๑ ความรู้

๓.๑.๑ พยัญชนะ/สระ

๓.๑.๒ สระเดี่ยวเสียงยาว อา อี อู

๓.๑.๓ การฟัง การพูด

๓.๒ ทักษะ/กระบวนการ

๓.๒.๑ ฝึกทักษะการสังเกต

๓.๒.๒ ฝึกปฏิบัติ

๓.๒.๓ ทักษะการเคลื่อนไหว/เคลื่อนที่และลีลามือ

๓.๓เจตคติ -

**๔.สมรรถนะสำคัญของผู้เรียน**

๔.๑ความสามารถในการสื่อสาร

๔.๒ความสามารถในการคิด

๔.๓ความสามารถในการใช้ทักษะชีวิต

**๕.คุณลักษณะอันพึงประสงค์**

๕.๑ใฝ่เรียนรู้

๕.๒มุ่งมั่นในการทำงาน

๕.๓ มีจิตสาธารณะ

**๖. ชิ้นงาน/ภาระงาน**

๖.๑ การเขียนสระ

**๗. การวัดและประเมินผล**

|  |  |  |
| --- | --- | --- |
| **วิธีการ** | **เครื่องมือ** | **เกณฑ์** |
| - การสังเกตการร่วมกิจกรรม  - การเขียนสระ | - แบบสังเกตการร่วมกิจกรรม | - มีผลการประเมินในระดับดีขึ้นไป หรือ มีค่าเฉลี่ย 2.00 ขึ้นไป  - เขียนสระได้ถูกต้องทุกตัว |

**๘. กิจกรรม**

**๘.๑ ชั่วโมงที่ ๖**

**๑) จุดประสงค์การเรียนรู้**

๑. ผ่อนคลายและพูดเล่าประสบการณ์นั้นๆ เกี่ยวกับตนเองได้

๒. ผ่อนคลายและกล้าแสดงท่าทางประกอบบทร้องเล่น

**๒) กิจกรรมการเรียนรู้**

๑. Brain Gym กิจกรรมทำท่าทางประกอบบทร้องเล่น “โพงพาง”

๒. วงกลมแห่งความไว้วางใจ

๓. เล่าประสบการณ์ของตนเองตามใจชอบ เป็นเหตุการณ์สั้นๆ ทีละคน

๔. ทบทวนการปฏิบัติตนตามข้อตกลงในห้องเรียน

๕. นักเรียนฟังบทร้องเล่น “กุ๊กกุ๊กไก่” แล้วท่องบทร้องเล่น “กุ๊กกุ๊กไก่” พร้อมกัน

๖. นักเรียนและครูร่วมกันสนทนาเกี่ยวกับเนื้อหาของบทร้องเล่น

๗. ครูแจกบทร้องเล่นให้นักเรียนฝึกอ่านแล้ววาดภาพระบายสี

**๓) สื่อและแหล่งการเรียนรู้**

๑. บทร้องเล่น “โพงพาง”

๒. บทร้องเล่น “กุ๊กกุ๊กไก่”

**๔) การวัดและการประเมินผล**

|  |  |  |
| --- | --- | --- |
| **วิธีการ** | **เครื่องมือ** | **เกณฑ์** |
| - การร่วมกิจกรรม  - การแสดงท่าทางประกอบบทร้องเล่น  - การพูดเล่าประสบการณ์ของตนเอง  - การปฏิบัติตามข้อตกลงของห้องเรียน | - แบบประเมินการร่วมกิจกรรม - แบบประเมินการแสดงท่าทาง  - แบบประเมินการพูด | มีผลการประเมินในระดับดีขึ้นไป หรือ มีค่าเฉลี่ย 2.00 ขึ้นไป |

**๘.๒ ชั่วโมงที่ ๗**

**๑) จุดประสงค์การเรียนรู้**

๑. รู้จักและบอกชื่อพยัญชนะไทยได้

๒. รู้จักและออกเสียงพยัญชนะไทยได้

**๒) กิจกรรมการเรียนรู้**

๑. Brain Gym กิจกรรมเล่นมือประกอบจังหวะบทร้องเล่น “กรรไกร ไข่ ผ้าไหม”

๒. นักเรียนดูแผนภูมิพยัญชนะไทย ครูชี้ที่พยัญชนะแล้วให้นักเรียนช่วยบอกชื่อพยัญชนะ

๓. ครูสนทนาเกี่ยวกับพยัญชนะไทย แล้วให้นักเรียนบอกชื่อพยัญชนะจากชื่อ-สกุลของตนเอง

ทีละคน

๔. ฝึกอ่านออกเสียงพยัญชนะไทยให้ถูกต้องและชัดเจน

**๓) สื่อและแหล่งการเรียนรู้**

๑. บทร้องเล่น “กรรไกร ไข่ ผ้าไหม”

๒. แผนภูมิพยัญชนะไทย

**๔) การวัดและการประเมินผล**

|  |  |  |
| --- | --- | --- |
| **วิธีการ** | **เครื่องมือ** | **เกณฑ์** |
| - การร่วมกิจกรรม  - การบอกชื่อพยัญชนะจาก  ชื่อ-สกุล ของตนเอง | - แบบประเมินการร่วมกิจกรรม  - แบบสำรวจ (Check list) ชื่อ-สกุล ของนักเรียน | - มีผลการประเมินในระดับดีขึ้นไป หรือ มีค่าเฉลี่ย 2.00 ขึ้นไป  - บอกชื่อพยัญชนะจากชื่อ-สกุล ของตนเองได้ถูกต้องทุกตัว |

**๘.๓ ชั่วโมงที่ ๘**

**๑) จุดประสงค์การเรียนรู้**

๑. ผ่อนคลายและสนุกกับการแสดงท่าทางประกอบบทร้องเล่น

๒. รู้จักเสียงและออกเสียงสระ อา อี อู ได้

๓. รู้จักรูปร่างและวิธีเขียน สระ อา อี อู ได้

**๒) กิจกรรมการเรียนรู้**

๑. Brain Gym กิจกรรมท่าทางประกอบบทร้องเล่น “เพลงสวัสดีแบบไทย”

๒. ทบทวนเสียงพยัญชนะ/สังเกตตัวอักษร

๓. ครูอ่านออกเสียงสระจากแผนภูมิ ให้นักเรียนฝึกอ่านออกเสียงตามครู

๔. นักเรียนช่วยกันชี้สระอา อี อู ที่ครูอ่านออกเสียง

๕. นักเรียนฝึกลีลามือในอากาศ/ ฝึกบนหลังเพื่อน/ ฝึกตามร่างกาย

๖. ครูแจกใบงานฝึกลีลามือ สระอา อี อู

**๓) สื่อและแหล่งการเรียนรู้**

๑. บทร้องเล่น “เพลงสวัสดีแบบไทย”

๒. แผนภูมิพยัญชนะไทย

๓. แผนภูมิสระ

๔. ใบงานฝึกลีลามือ สระ อา อี อู (ครูจัดทำขึ้นเองตามความเหมาะสม)

**๔) การวัดและการประเมินผล**

|  |  |  |
| --- | --- | --- |
| **วิธีการ** | **เครื่องมือ** | **เกณฑ์** |
| - การร่วมกิจกรรม  - การแสดงท่าทางประกอบบทร้องเล่น  - ลีลามือ  - การลากเส้น  - การออกเสียงสระอา อีอู | - แบบประเมินการร่วมกิจกรรม - แบบประเมินการแสดงท่าทางประกอบ  - ใบงาน | - มีผลการประเมินในระดับดีขึ้นไป หรือ มีค่าเฉลี่ย 2.00 ขึ้นไป  - เขียนสระได้ถูกต้องทุกตัว - ลากเส้นได้ตามแบบและเหมือนแบบ  - ออกเสียงสระได้ถูกต้องทุกตัว |

**๘.๔ ชั่วโมงที่ ๙**

**๑) จุดประสงค์การเรียนรู้**

๑. สนุกกับการแสดงท่าทางประกอบบทร้องเล่นได้

๒. รู้จักและอ่านออกเสียงคำจากบทร้องเล่นได้

**๒) กิจกรรมการเรียนรู้**

๑. Brain Gym ร้องเพลงและทำท่าทางประกอบเพลง “ดั่งดอกไม้บาน”

๒. นักเรียนฟังบทร้องเล่น “นกเอี้ยงมาเลี้ยงควายเฒ่า”

๓. นักเรียนฝึกออกเสียงคำ เช่น นกเอี้ยง ควาย กิน ข้าว เลี้ยง

๔. นักเรียนฝึกท่องบทร้องเล่นให้คล่อง

๕. ครูแจกใบงาน บทร้องเล่นนกเอี้ยงมาเลี้ยงความเฒ่า นักเรียนฝึกอ่านเป็นจังหวะ(ใบงานครูจัดทำได้ตามความเหมาะสม)

๖. ระบายสีภาพจากใบงาน บทร้องเล่นนกเอี้ยงเลี้ยงความเฒ่า

**๓) สื่อและแหล่งการเรียนรู้**

๑. เพลง “ดั่งดอกไม้บาน”

๒. บทร้องเล่น “นกเอี้ยงมาเลี้ยงความเฒ่า”

**๔) การวัดและการประเมินผล**

|  |  |  |
| --- | --- | --- |
| **วิธีการ** | **เครื่องมือ** | **เกณฑ์** |
| - การร่วมกิจกรรม  - การท่องบทร้องเล่น  - การออกเสียงคำ | - แบบประเมินการร่วมกิจกรรม | - มีผลการประเมินในระดับดีขึ้นไป หรือ มีค่าเฉลี่ย 2.00 ขึ้นไป  - ท่องบทร้องเล่นได้ถูกต้อง คล่องแคล่ว  - อ่านออกเสียงคำได้ถูกต้องทุกคำ |

**๘.๕ ชั่วโมงที่ ๑๐**

**๑) จุดประสงค์การเรียนรู้**

๑. สนุกกับการแสดงท่าทางประกอบบทร้องเล่นได้

๒. ออกเสียงสระ อา อี อู ได้

๓. รู้จักและออกเสียงพยัญชนะไทยได้

๔. เขียนพยัญชนะ และสระ อา อี อู ได้

**๒) กิจกรรมการเรียนรู้**

๑. Brain Gym ร้องเพลงและทำท่าทางประกอบเพลง “ดั่งดอกไม้บาน”

๒. ทบทวนพยัญชนะ สระ นักเรียนฝึกออกเสียงพยัญชนะ สระ

๒. นักเรียนดูแผนภูมิสระ ครูชี้สระแล้วให้นักเรียนบอกชื่อสระพร้อมกัน /บอกทีละคน

๓. นักเรียนฝึกลีลามือ การเขียนสระตามใบงาน ฝึกลีลามือการเขียนสระ

**๓) สื่อและแหล่งการเรียนรู้**

๑. เพลง “ดั่งดอกไม้บาน”

๒. แผนภูมิสระ

๓. ใบงานฝึกลีลามือการเขียนสระ (ครูจัดทำตามความเหมาะสม)

**๔) การวัดและการประเมินผล**

|  |  |  |
| --- | --- | --- |
| **วิธีการ** | **เครื่องมือ** | **เกณฑ์** |
| - การร่วมกิจกรรม  - การออกเสียงพยัญชนะ สระ  - การลากเส้น | - แบบประเมินการร่วมกิจกรรม | - มีผลการประเมินในระดับดีขึ้นไป หรือ มีค่าเฉลี่ย 2.00 ขึ้นไป  - ออกเสียงพยัญชนะ สระได้ถูกต้องทุกตัว  - ลากเส้นได้ตามแบบและเหมือนแบบ |

**ภาคผนวก  
หน่วยการเรียนรู้ที่ ๒ชั่วโมงที่ ๖**





**หน่วยการเรียนรู้ที่ ๒ชั่วโมงที่ ๗**

**บทร้องเล่น กรรไกร ไข่ ผ้าไหม**

กรรไกร  ไข่ ผ้าไหม ไข่หนึ่งใบ สองบาทห้าสิบ  
ห้าสิบ สองบาท หนึ่งใบ ไข่ ผ้าไหม ไข่ กรรไกร

**ท่าทางประกอบบทร้อง“กรรไกร ไข่ ผ้าไหม”**

ขั้นตอนการดำเนินกิจกรรม

1. ให้ผู้เล่นนั่งเป็นแถวตอน ผู้นำสามารถมองเห็นได้ทั่วถึง

2. สอนผู้เล่นให้ร้องบทร้อง“กรรไกร ไข่ ผ้าไหม” จนคล่อง

3. ผู้นำสาธิตแสดงท่าทางประกอบการร้องดังนี้

**กรรไกร**- ยกมือทั้งสองข้างชู 2 นิ้ว (นิ้วชี้กับนิ้วกลางกางออก เหมือนกรรไกร) หันฝ่ามือเข้าหาตัวเอง

**ผ้าไหม** - กางนิ้วแยกพองาม ออกทั้ง 10 นิ้ว ฝ่ามือหันเข้าตัวเอง

**ไข่** - กำมือขวาหลวมๆ ยกขึ้น

**1 ใบ** - ชูนิ้วชี้ ทั้งสองมือขึ้น

**สองบาท** - ชูนิ้วชี้และนิ้วกลางทั้งสองมือ หันหลังมือเข้าหาตัวเอง

**ห้าสิบ**- ยกมือทั้งสอง กาง 5 นิ้วหันหลังมือเข้าหาตัวเอง

4. เมื่อสาธิตแล้วให้ทุกคนทำตาม

5. ร้องเพลงพร้อมกับให้ทุกคนทำท่าทางประกอบ

**แผนภูมิพยัญชนะไทย**



**หน่วยการเรียนรู้ที่ ๒ชั่วโมงที่ ๘**

**เพลงสวัสดีแบบไทย**

สวัสดีแบบไทย แล้วก็ไปแบบสากล

สวัสดีทุกๆคน แบบสากล แล้วก็แบบไทย



**หน่วยการเรียนรู้ที่ ๒ชั่วโมงที่ ๙**

**เพลง ดั่งดอกไม้บาน**

ลมหายใจเข้า ลมหายใจออก ดั่งดอกไม้บาน

ภูผาใหญ่กว้างดั่งสายน้ำฉ่ำเย็น ดังนภาอากาศอันบางเบา



**หน่วยการเรียนรู้ที่ ๒ชั่วโมงที่ ๑๐**





**เกณฑ์การประเมิน**

**การร่วมกิจกรรม**

|  |  |  |  |
| --- | --- | --- | --- |
| รายการประเมิน | ระดับคุณภาพ | | |
| ๓ | ๒ | ๑ |
| ๑. ความตั้งใจ | มีความกระตือรือร้น  ในการเรียนไม่รีรอ  ตั้งใจเรียน ตั้งใจฝึก  รีบตอบคำถาม ซักถาม  เมื่อสงสัย | มีความกระตือรือร้น  ในการเรียนตั้งใจเรียน ตั้งใจฝึกไม่กล้าซักถาม รีรอในการตอบคำถาม | ขาดความกระตือรือร้น  ในการเรียนไม่ตั้งใจฝึก  ไม่กล้าซักถาม ไม่ตอบคำถาม |
| ๒. ความรับผิดชอบ | รับผิดชอบงานที่ได้รับมอบหมายดี ส่งงานทันเวลาทุกครั้ง | รับผิดชอบงานที่ได้รับมอบหมาย ส่งงานไม่ตรงเวลา แก้ไขงานเสร็จ  หลังชั่วโมงเรียน | ขาดความรับผิดชอบ  ทำงานไม่เสร็จและ  ส่งงานไม่ทันเวลา แก้ไขงานของตนเองไม่ได้ |
| ๓. การให้ความร่วมมือ | ให้ความร่วมมือ  ในการเรียนอย่างเต็มความสามารถตลอดเวลา | ให้ความร่วมมือแต่ไม่ต่อเนื่อง ต้องคอยตักเตือนบ้าง | ให้ความร่วมมือ  ในการเรียนเมื่อถูกตักเตือน |
| ๔. การให้ความช่วยเหลือเพื่อน | ให้ความช่วยเหลือเพื่อนทั้งในและนอกกลุ่มที่ขอความช่วยเหลือ | ให้ความช่วยเหลือเพื่อนเฉพาะกลุ่มตนเองหรือคนที่ชอบใจเท่านั้น | ไม่ให้ความช่วยเหลือเพื่อน ทำงานลำพัง  คนเดียว |

**การแสดงท่าทางประกอบ**

|  |  |  |  |
| --- | --- | --- | --- |
| รายการประเมิน | ระดับคุณภาพ | | |
| ๓ | ๒ | ๑ |
| ๑. สอดคล้องกับเนื้อหา | แสดงท่าทางได้สอดคล้องกับเนื้อหา | บางครั้งแสดงท่าทางไม่สอดคล้องกับเนื้อหา | ส่วนใหญ่แสดงท่าทางไม่สอดคล้องกับเนื้อหา |
| ๒. ความคิดสร้างสรรค์ | คิดท่าทางแปลกใหม่ หลากหลาย อยู่เสมอ | คิดท่าทางแปลกใหม่ หลากหลายได้บางครั้ง | ไม่มีท่าทางแปลกใหม่ คิดท่าทางแบบเดิมเสมอ |
| ๓. ความสวยงาม | จัดท่าทางสวยงาม ใช้ส่วนของร่างกายหลายส่วนในการแสดง | จัดท่าทางได้ ใช้ส่วนของร่างกายบางส่วนในการแสดง | จัดวางท่าทาง ไม่สวยงาม  ใช้ร่างกายเพียงส่วนเดียวในการนำเสนอท่าทาง |
| ๔. จังหวะ | แสดงท่าทางลงจังหวะ เสมอ | แสดงท่าทางค่อมจังหวะ บางครั้ง | แสดงท่าทางค่อมจังหวะ เสมอ |

**การพูด**

|  |  |  |  |
| --- | --- | --- | --- |
| รายการประเมิน | ระดับคุณภาพ | | |
| ๓ | ๒ | ๑ |
| ๑. พูดตรงประเด็น | พูดตรงประเด็น เรียงลำดับเรื่องราวได้เป็นลำดับ ไม่วกวน | พูดตรงประเด็น เรียงลำดับเรื่องราวไม่เรียงลำดับเหตุการณ์บ้างแต่ทำให้เข้าใจเรื่องราวได้ | พูดออกนอกประเด็น เรียงลำดับเรื่องราววกวน  เข้าใจยาก |
| ๒. พูดมีเหตุผล | ให้เหตุผลในการพูดได้เหมาะสม หรือยกตัวอย่างได้น่าเชื่อถือ | ให้เหตุผลในการพูดได้บ้าง หรือยกตัวอย่างได้แต่ยังไม่เพียงพอในการให้เหตุผลนั้น | ให้เหตุผลในการพูดได้น้อยหรือยกตัวอย่างได้ไม่น่าเชื่อถือ |
| ๓. ความคล่องแคล่ว | พูดได้คล่องแคล่วหากพูดพลาดสามารถแก้ไขการพูดให้ถูกต้องได้รวดเร็ว | พูดติดขัดบ้าง แต่สามารถแก้ไขการพูดให้ถูกต้องได้เร็ว | พูดผิดบ่อยๆ แก้ไขให้ถูกต้องได้ช้า ต้องให้ผู้อื่นบอก |
| ๔. บุคลิกท่าทาง | ท่าทางในการพูดมีความมั่นใจ แสดงท่าทางประกอบการพูดได้ดี สื่อความได้ | ท่าทางในการพูดแสดงความไม่มั่นใจอยู่บ้าง แสดงท่าทางประกอบ  การพูดน้อย | ท่าทางในการพูดขาดความมั่นใจ ต้องคอยหาคนช่วยอยู่เสมอ ไม่แสดงท่าทางประกอบการพูด |